ועדת החינוך, התרבות והספורט, כנסת 16, פרוטוקול מספר 370, 2005-01-05 10:15

מל פולישוק-בלוך: הנושא השני הוא לא פחות חשוב וזה מיכאל איתן הזכיר אותו ודיברנו עליו גם בוועדת המדע והטכנולוגיה, גם בוועדת האינטרנט שמיכאל איתן עומד בראשה, ועדת המשנה של ועדת המדע והטכנולוגיה.

מל פולישוק-בלוך: הנושא האתי, כשאנחנו מדברים על שימוש באינטרנט.

מל פולישוק-בלוך: ואותם אלה שמבורכים, שיש להם כבר את האינטרנט וכבר יודעים להשתמש, וכאן השאלה מה עושים עם זה.

מל פולישוק-בלוך: וזאת שאלה כבדה מאוד.

מל פולישוק-בלוך: ואני הואשמתי, אחרי שהעליתי את השאלה הזאת בישיבתנו בוועדת המדע, בכובעי הקודם, הואשמתי בצנזורה.

מל פולישוק-בלוך: אני מחשכת ימי-הביניים רוצה צנזורה באינטרנט.

מל פולישוק-בלוך: אני לא רוצה שום צנזורה, אני כן חושבת שבכל קשר עם בין בני-אדם צריכה להיות אתיקה מסוימת.

מל פולישוק-בלוך: כמו שאנחנו מדברים ואני לא אתחיל לקלל אותך כי את לא תאהבי את זה, כמו שהעיתון לא יכתוב דברים שלא כותבים בעיתון, כך גם באינטרנט צריכה להיות נורמה מסוימת.

מל פולישוק-בלוך: היא לא צריכה להיות בחקיקה, היא צריכה להיות בהסכמה, היא צריכה להיות בהגנה.

מל פולישוק-בלוך: היא צריכה להיות בראש ובראשונה בחינוך.

מל פולישוק-בלוך: זאת אומרת, אנחנו צריכים לחנך את הדור הצעיר שהוא זה שהולך להשתמש כנראה יהיה המשתמשים העיקריים, צריכים להסביר להם את המהות של האינטרנט, את היתרונות של האינטרנט, איזה פוטנציאל גלום בו.

מל פולישוק-בלוך: אחד הדברים שלי מפריעים או בוא נאמר, ממה שאמרתי עכשיו, הגילוי הלא ראוי של התופעות השליליות האלה מצוי בתגובות לכתבות באינטרנט.

מל פולישוק-בלוך: אתם רואים שם קללות ונאצות ורמה רדודה בצורה כזאת, שזה פשוט גורם לך לא לרצות להשתתף בדבר כזה, לי לפחות.

מל פולישוק-בלוך: אנחנו פה לפני יומיים קיימנו כאן ישיבה על הפיטום אווזים והיו שמה 300 תגובות, זה היה מדהים.

מל פולישוק-בלוך: דווקא שם כמעט הכל היה חיובי.

מל פולישוק-בלוך: אבל בדרך-כלל אנחנו רואים, לא רק קשור לפוליטיקאים אלא בכלל, תגובות מאוד לא ראויות.

מל פולישוק-בלוך: אני רוצה קודם כל נתחיל ממשרד החינוך על הצד התכני-הפדגוגי, האם אתם נותנים דעתכם ואיך ומה אתם עושים.

מל פולישוק-בלוך: אחר-כך נשמע את העדויות.

גילה פינקלשטיין: אני קצת יותר מדברת על הנושא של האינטרנט בבית-הספר.

גילה פינקלשטיין: מסתבר שהאינטרנט זה באמת מקור אינסופי של מידע ומגוון עדכני במגוון עצום של תחומי ידע ובית-הספר אמור ליהנות מזה.

גילה פינקלשטיין: יחד עם זה, אף אחד לא הסתיר כאן את הסכנות שטמונות באינטרנט.

גילה פינקלשטיין: אנחנו מכירים, יש סיפורים מאוד ידועים, אופיר נחום שהוא הכיר אישה באמצעות האינטרנט, הלך להיפגש אתה והוא נרצח.

גילה פינקלשטיין: יש מקרה של עורך-דין מבוגר שהכיר קטין ונפגש אתו ומואשם בניצול קטינים, ניצול מיני של קטין.

גילה פינקלשטיין: ובאמת יש סכנות גדולות.

גילה פינקלשטיין: עם היתרונות אנחנו רואים שיש כאן סכנות בתחום הפורנוגרפי, בתחום הפלילי, בתחום הלאומני, בתחומים שונים.

גילה פינקלשטיין: ואני עכשיו מדברת על המסגרת של בית-הספר.

גילה פינקלשטיין: איך בבית-הספר מונעים, כי בכל זאת התלמידים נכנסים לשם, יש שעות שהם נכנסים אליו.

מל פולישוק-בלוך: את מדברת על מניעה פיזית?

גילה פינקלשטיין: גם פיזית וגם בעזרת הבנה.

גילה פינקלשטיין: בית-ספר שבו אפשר להגיע לידי הבנה, שיג ושיח עם התלמידים בעזרת הסברים, עזרת הבנה.

גילה פינקלשטיין: אין כאן בעיה ואני יודעת על בתי-הספר שחתמו על אמנה, יפה ויגוצקי, את מכירה את האמנה הזאת?

יפה ויגוצקי: כן.

גילה פינקלשטיין: אמנת השימוש הנבון, הנאות באינטרנט.

גילה פינקלשטיין: מגיעים עם הילדים להבנה ובתי-ספר חותמים על זה וזה מאוד יפה.

גילה פינקלשטיין: זאת אומרת, מסמך שאני ממליצה לבתי-הספר לחתום עליו.

גילה פינקלשטיין: אמנת השימוש הנאות באינטרנט.

גילה פינקלשטיין: ומדברים עם התלמידים והם באמת נכנסים רק לאתרים שראוי שייכנסו.

מל פולישוק-בלוך: אם אתם מוציאים חוברת עם מילה עברית יפה "מידענות" למה הסטנדרטים צריכה להיות בה?

מל פולישוק-בלוך: למה לא קריטריונים?

מל פולישוק-בלוך: תבחינים, אמות מידה?

יפה ויגוצקי: נכון, את צודקת.

מל פולישוק-בלוך: אנחנו אומרים לגבי שיח חינוכי שאת מדברת עם התלמידים ובית-הספר חותם על אותה אמנה שזה באמת הצלחה גדולה.

מל פולישוק-בלוך: אבל יש בתי-ספר שאת יודעת שזה לא עוזר האמנה הזאת או שזה לא מתאים להם ויש מורה או אסיסטנט שכשהוא רואה שתלמיד נכנס לאינטרנט לא ראוי, שאם הוא עושה שימוש לא ראוי באינטרנט - מטילים עונש על התלמיד, לא מאפשרים לו יותר להיכנס למעבדה.

מל פולישוק-בלוך: אין ברירה, אבל בית-הספר צריך להיות מודע לסכנות, גם למעלות של האינטרנט אבל יחד עם זה גם לסכנות.

מל פולישוק-בלוך: ויש תוכנה, גם תוכנת מעקב שעוקבת אחרי השימוש השוטף באינטרנט.

מל פולישוק-בלוך: ובתי-ספר שלא חותמים על האמנה או שהאמנה שם לא מצליחה לרכוש את אותה תוכנה שבעזרת התוכנה אפשר לעשות מעקב אחרי אופן השימוש, אופן הגלישה של התלמיד.

נסים כהן: אבל יש כיום כלים שמונעים, דרך ספק האינטרנט.

נסים כהן: הם מחייבים את בית-הספר לשים.

נסים כהן: דרך הספק אז אתה מונע מאותו בית-ספר להגיע לכל מיני אתרים.

גילה פינקלשטיין: אבל היכולת של המחנכים זה להגיע דרך שיח חינוכי למצב שהם לא נכנסים לאתרים שהם אמורים לא להיכנס.

גילה פינקלשטיין: זאת ההצלחה של מערכת החינוך.

פאבלו גוט: ל-IST יש כלים היום בעצם לחסום גישה למספר תחומים.

פאבלו גוט: הרי אנחנו יודעים שהשימוש באינטרנט הוא נגיש, ומלבד הסכנות שיש, כפי שאמר חבר-הכנסת מיכאל איתן, ניתן להגיע לחומרים הרסניים וגם לבצע פעולות שהן בעצם הפרת זכויות יוצרים.

פאבלו גוט: וזה דברים שאנחנו לא יכולים לחסום, אבל אנחנו נותנים את האפשרות למשתמש להחליט האם הוא רוצה לחסום בחבילות שאנחנו מציעים למשרד החינוך לבתי-ספר, הנושא הזה של סימון תוכן הוא כחלק מהחבילה.

פאבלו גוט: ובתי-הספר במקרים רבים לא מסכימים לקבל את הדבר הזה כי הם אומרים: "או-קיי אז אני אחסום אותו בבית-הספר והוא ילך הביתה והוא ייכנס לאן שהוא רוצה".

לי אורון: החסימה היא יותר דווקא בבתי-ספר יסודיים.

לי אורון: בחטיבות ביניים ותיכוניים כמעט לא חוסמים את האינטרנט.

לי אורון: האינטרנט פתוח לחלוטין, ושהבוגרים שייקחו את האחריות על עצמם.

לי אורון: יסודיים שמים את החסימה.

נסים כהן: וישנם שחוסמים אוטומטית, זה לא בכלל לא בשליטת הילד, גם אם לא גולש, אז זה קופץ לו מול העיניים ולמעשה אפילו חינוך לא יעזור לך, את יכולה לחנך אותו וזה קופץ את הטכנולוגיה של האינטרנט.

יפה ויגוצקי: אני רוצה להגיד דברים כלליים ואחר-כך אבקש מדורית בכר שתיכנס יותר לפרטים.

יפה ויגוצקי: במסגרת הפעילות שלנו של תכנית התקשוב אנחנו הקמנו ועדה לפני מספר שנים שדנה בכל ההיבטים.

יפה ויגוצקי: ותתי הוועדות אכן דנה בנושא של האתיקה ובראש הוועדה עמד גם אחד האנשים שהוא מומחה בתחום של אתיקה.

מיכאל איתן: מי זה?

יפה ויגוצקי: ד"ר שמחה וורנר, אתה מכיר אותו.

יפה ויגוצקי: תוך כדי שיחה כאן, מה שחברת-הכנסת פינקלשטיין העלתה ומה שאנשי בזק בינלאומי העלו, כבר אז בעצם אמרנו שישנם שתי דרכים לטפל בנושא הזה.

יפה ויגוצקי: הדרך האחת, היא הדרך הטכנית שהועלתה כאן.

יפה ויגוצקי: והדרך השניה, זה דרך החינוך.

גילה פינקלשטיין: הטכניקה מבחינת המעקב?

יפה ויגוצקי: גם מעקב וגם חסימות.

מל פולישוק-בלוך: אני לא רוצה להרחיב על זה.

יפה ויגוצקי: ממש אני לא רוצה להרחיב על העניין, אני רוצה ללכת דווקא לדרך השניה, שהיא הדרך היותר קשה, כי זה תפקיד המערכת החינוכית ולא עם הפן הטכני.

יפה ויגוצקי: האמנה היה הצעד הראשון אבל מאז עשינו הרבה מאוד צעדים קדימה בנושא הזה.

יפה ויגוצקי: התגלגל לכאן חוברת שמדברת על סטנדרטים, אתם לא אוהבים את המונח הזה, אבל למערכות חינוך בעולם יש מושג שנקרא של סטנדרטים.

יפה ויגוצקי: המיצ"ב בנוי על סטנדרטים.

יפה ויגוצקי: כשנפנים את המושג של סטנדרטים, נעבור לתבחינים.

יפה ויגוצקי: קודם כל, שהם יבינו מה אנחנו מבקשים מהם.

יפה ויגוצקי: אז נשאיר את זה בשלב של סטנדרטים.

יפה ויגוצקי: בחוברת שאתם רואים אנחנו בעצם טיפלנו בנושא של סטנדרטים במידענות.

יפה ויגוצקי: כלומר, לא רק סטנדרטים במיומנות, מה הוא צריך לדעת בכל אחד משכבות הגיל, אלא גם סטנדרטים וטיפול במידה והסטנדרט השביעי מטפל בכל מה שהזכרת עכשיו, כבוד היושבת-ראש בנושא של אתיקה, כשבאמת יש לו, אם אנחנו רוצים לסדר אותם בשלושה נושאים מרכזיים.

יפה ויגוצקי: הנושא של אתיקה מטפל גם בזכויות יוצרים, גם בסכנות ברשת וגם בהתייחסות לזולת.

דורית בכר: וגם שמירה על פרטיות.

יפה ויגוצקי: על פרטיות בוודאי.

יפה ויגוצקי: אלה הם שלושת הנושאים המרכזיים.

יפה ויגוצקי: הראשון, זה זכויות יוצרים, קניין רוחני.

יפה ויגוצקי: השני, הוא סכנות ברשת והשלישי מתייחס לכל הנושא.

דורית בכר: התנהגות נאותה ברשת.

יפה ויגוצקי: התנהגות נאותה יותר נכון מה שנקרא זכויות הזולת וכן הלאה.

יפה ויגוצקי: דורית בכר עכשיו תסביר.

דורית בכר: הנושא של האתיקה הוא נושא רוחבי.

דורית בכר: הוא צריך להיות מטופל בכל תחומי הדעת וכל הנושאים ובכל שכבות הגיל, מגני-הילדים ועד בכלל.

דורית בכר: הנושא הזה הוא לא דיסיפלינה, האתיקה היא לא דיסיפלינה, זה תחום רוחבי, היא הולכת אל כל התחומים.

דורית בכר: כל מורה וכל תלמיד צריך לדעת את זה בכל השלבים שהוא לומד.

דורית בכר: כמו שהוא לומד לעשות שימוש מושכל במידע את הנושא של השימוש בעיבוד מידע, תכנון מידע וכל תחומי הדעת, אם בצד הזה יותר או בצד הזה פחות, בנושא האתי הוא צריך לטפל בו בכל תחום וכל תחום.

דורית בכר: וכל מורה צריך לדעת להסכים ולהפנים את זה את הדרך בפני הילדים או הילדים בגן.

דורית בכר: אנחנו במסגרת של האתיקה קודם כל, יוצאים עכשיו עם ערכה, זה הסטנדרטים, אבל היום אנחנו יוצאים עם ערכה, ערכה לכל בתי-הספר בארץ שעוסקת בשלושה חלקים.

דורית בכר: היא עוסקת בשלושת החלקים שיפה דיברה עליהם.

דורית בכר: הנושא של שימוש נבון ברשת ונושא של סכנות ברשת, קניין רוחני וזכויות יוצרים.

דורית בכר: הערכה היא ערכה למורה, למחנך ולמנהלי בתי-ספר.

מל פולישוק-בלוך: שימוש נבון?

מל פולישוק-בלוך: אני רוצה את המונחים.

דורית בכר: שימוש נבון ברשת, סכנות ברשת וזכויות יוצרים וקניין רוחני.

דורית בכר: אנחנו מוציאים ערכה שהיא פונה למנהלים, למחנכים, למען יפנימו את העניין ויעבירו את זה בשיעורים שאותם הם מלמדים.

דורית בכר: זה יכול להיות שיעורי מחנך.

מל פולישוק-בלוך: זה כבר מוכן?

דורית בכר: כן, זה בעריכה לשונית כרגע.

דורית בכר: זה ייצא גם על דיסק וגם באתר אינטרנט שהוא דינמי והוא מתעדכן כל הזמן.

מל פולישוק-בלוך: זה יגיע לכל תלמיד?

דורית בכר: זה יגיע לכל מורה, לכל בית-ספר.

דורית בכר: זה לא יגיע לתלמידים - זה ערכה למנהל ולמורה בבית-הספר שידע לעשות שימוש.

מל פולישוק-בלוך: לכל מורה או למורה למחשבים?

יפה ויגוצקי: לכל מורה.

דורית בכר: ברגע שזה יושב באתר של משרד החינוך שכל מורה וכל תלמיד הוא פתוח לכל אחד.

דורית בכר: גם את לצורך זה או כל אחד מאתנו יכול להיכנס, להוריד את החומרים.

מל פולישוק-בלוך: אתם תחייבו ללמוד את זה, או להעביר את זה או ללמד את זה?

דורית בכר: שוב, מה שאני אומרת, הנושא של האתיקה כמו הנושא של המידענות, זה לא דיסציפלינה, זה לא מקצוע, זה צריך להיות עוד שפה.

דורית בכר: כמו שאמרנו שצריך ללמוד עברית, צריך ללמוד את שפת המחשב, צריך להבין את הנושא של האתיקה במחשב.

דורית בכר: ולכן כל אחד צריך לדעת לעשות שימוש בו בדרך שלו, גם הגננת בגן שהיא עומדת בפני הילדים וגם מורה בי"ב.

יפה ויגוצקי: אני רוצה לענות לך לשאלה.

יפה ויגוצקי: בשלב שבו אנחנו נכניס לבחינות המיצ"ב גם את אותם סטנדרטים בתחום של מיומנות מחשוב, זה יהיה חלק מהדברים שאנחנו נבדוק אותם.

דורית בכר: ואנחנו עובדים על זה.

מל פולישוק-בלוך: זה יהיה השנה כבר?

יפה ויגוצקי: שנת הלימודים הזאת, לא.

יפה ויגוצקי: אני מקווה שבשנת הלימודים הבאה נצליח להכניס גם את הנושא של מחשוב.

יפה ויגוצקי: השנה יש לנו מדעים, אנגלית, עברית ומתמטיקה.

מל פולישוק-בלוך: למה זה לא יכול להיכנס כבר?

יפה ויגוצקי: כי אנחנו גומרים להכין את החומרים, בואו נכשיר את המורים, אני מקווה שבשנה הבאה.

דורית בכר: לא סיימתי רק להגיב על מה נעשה, זה רק חלק מהדברים שאנחנו עושים.

דורית בכר: אנחנו פועלים בצורה רוחבית בכל הארץ עם מנחים שמפעילים ימי-עיון והם ממורכזים.

דורית בכר: ואנחנו עובדים בשיתוף פעולה עם המשטרה ומשרד הבריאות ועם עמותת אשנב ועם איגוד האינטרנט.

דורית בכר: הרבה מאוד מהאנשים שנמצאים פה שותפים לנו בכל המהלכים האלה.

דורית בכר: אנחנו באים עם המון המון הרצאות והסברה.

דורית בכר: הנושא זה המודעות - אין לנו מנדט לחנך את ההורים, יש לנו מנדט לחנך את התלמידים.

דורית בכר: והמנדט הזה נמצא כמו שאמרנו, ארבע או שש שעות משעות היום, או כמה שנמצא התלמיד.

דורית בכר: אבל הנושא הוא בעוכרינו כשהתלמידים מגיעים הביתה.

מל פולישוק-בלוך: אתם עושים גם קורסים להורים?

דורית בכר: אנחנו עושים ימי-עיון, קורסים להורים זה קצת רחב.

דורית בכר: אבל לעשות ימי-עיון אנחנו עושים.

מל פולישוק-בלוך: ימי-עיון, מה זה משנה, אתם עושים להורים?

דורית בכר: כן, בוודאי.

דורית בכר: או מועצות תלמידים.

דורית בכר: יש לנו גם חוזרי מנכ"ל בנושא של הדרכה.

קובי פרל: אני חייב לציין בכל מה שנוגע לזכויות היוצרים קודם כל, מאוד מאוד קשה לחנך.

מל פולישוק-בלוך: למה?

קובי פרל: כי אם משהו שלא עולה כלום, לעומת משהו שעולה כסף.

מל פולישוק-בלוך: לא, אם מחנכים אותו זה לשמור על החוק, זה חלק משלטון החוק.

מל פולישוק-בלוך: אתה מכיר את שלמה ארצי, נכון?

מל פולישוק-בלוך: הוא זמר.

מל פולישוק-בלוך: אתה יכול לגנוב לו את השיר?

קובי פרל: לא.

מל פולישוק-בלוך: זה אותו דבר, מה ההבדל.

קובי פרל: אבל שהדיסקים כל-כך יקרים.

קובי פרל: היו הרבה מאוד מקרים שמי שמאמין שבאמת שאסור לגנוב שירים, היינו עושים את זה.

קובי פרל: אני לא יכול להאשים בדיוק את החנות הזאת.

קובי פרל: על תכנים פורנוגרפיים אני מאמין שחובה לחנך וחובה לומר את זה ישירות לתלמיד.

קובי פרל: כי אני בתור תלמיד למשל לא שמעתי את זה.

קובי פרל: אני חושב שזה מאוד טיפשי שצריך לבוא בדרכים עקלקלות כדי להעביר לו את החומר.

אלכס גומברג: לנו פעם אמרו שאסור לעשות את זה ואת זה, אז אני חושב שדווקא להגידלא לעשות את זה בבית-ספר צריך להקדיש לזה הרבה הרבה יותר מאמץ וכל העניין של התוכנות - - -

מל פולישוק-בלוך: לכן אני נגד השיטה הזאת של לחסום בכוח.

איגור ברז: ראשית, אני לא מאמין בשיטת החסימה.

איגור ברז: כי אני חושב לאדם כשלעצמו איכפת אם הוא רוצה את זה לעצמו או לא.

איגור ברז: אסור להגביל, זה פשוט לא עובד.

איגור ברז: בעניין של העתקת התוכנות - כולם יודעים את זה ועושים ולא יכול להיות שכולם לא עושים את זה.

מל פולישוק-בלוך: לא כולנו, אני לא עושה את זה.

איגור ברז: זה יעבור את ה-50 אחוז שעושים את זה.

מל פולישוק-בלוך: אני ביקשתי ואני רוצה שתצטרף אלי, הצעה לסדר לשבוע הבא, מדוע מזוז לא עושה שום דבר לאכוף את החוק מול הסרבנים וכל התופעות שראינו השבוע.

מיכאל איתן: בואי לא נערבב את זה כרגע.

מיכאל איתן: אני רוצה להגיד משהו לגבי העניין של האתיקה.

מיכאל איתן: דבר ראשון, אני מברך על המאמצים שעושים וזה צריך להיות חלק מהעניין.

מיכאל איתן: זה חלק מהעניין לא רק לגבי התלמידים המסכנים שנמצאים במצב של שליטה יותר חזקה.

מיכאל איתן: זה נכון גם לגבי עובדים במקומות עבודה, לגבי מעבידים מול עובדים.

מיכאל איתן: כל האינטרנט והיכולות החדשות מכניסות מושגים, זה טכנולוגיה, היא מכניסה כל מיני דברים שמחייבים אותם לחשוב גם על אתיקה.

מיכאל איתן: מה זאת אומרת?

מיכאל איתן: האינטרנט מסוגל לפתח אמצעי פיקוח יותר גדולים על עובדים.

מיכאל איתן: אנשים מקבלים מחשב למקום העבודה, אנשים גולשים במקום העבודה, זה מותר וזה אסור.

מיכאל איתן: האם מותר לבעל הבית לפקח על איזה אתרים העובדים שלהם נכנסו, זה מותר וזה אסור, זה בסדר?

מיכאל איתן: יש לנו המון בעיות שהטכנולוגיה מייצרת.

מיכאל איתן: אבל מצד שני, אני גם רוצה שניקח לעצמנו דבר אחד בחשבון שהטכנולוגיה היא לא משנה את המהויות, כלומר אותם סכנות של פדופילים היו קודם והם קיימים גם עכשיו.

מיכאל איתן: סכנה של כניסה לפרטיות, הדברים האלה קרו, הם קרו אולי בעוצמות יותר גדולות, אבל במהות לא השתנה, העולם שלנו נשאר אותו עולם.

מיכאל איתן: וההתמודדות וחינוך לערכים וחינוך לאתיקה, היא נשארה אותו דבר.

מיכאל איתן: אני שואל את עצמי שהייתי נער, מישהו בעולם היה יכול להגיד לי ש"אל תעתיק על הטייפ שירים מהרדיו כי זה עבירה" מישהו בכלל היה מציע דבר כזה?

מיכאל איתן: זה אותו דבר.

מל פולישוק-בלוך: זה לא אותו דבר.

מיכאל איתן: רק הטכנולוגיה היא שונה.

מל פולישוק-בלוך: אם נעשה על שימוש פרטי, זה לא עבירה.

מיכאל איתן: אני אומר עוד פעם.

מיכאל איתן: זה צריך להיות מאוזן, זה גם יצליח.

מיכאל איתן: אם אנחנו נבוא בדרישות מוגזמות אז יצחקו לנו, הילדים יצחקו לנו, יגידו: "טוב, בסדר וקדימה".

מיכאל איתן: תהיה תרבות אחרת לגמרי.

מל פולישוק-בלוך: כן, אבל אתה מתעלם מהעובדה המאוד משמעותית וזה השינוי הגדול.

מל פולישוק-בלוך: יש לי ילד בן 7, אין סיכוי בעולם שהוא יגיע לאזור של זונות בתל-ברוך.

מל פולישוק-בלוך: אין סיכוי בעולם, לבד בעצמו, נכון?

מל פולישוק-בלוך: יש סיכוי גבוה מאוד שבנקישות אצבע בחדר שלו מהמחשב שלו הוא יגיע לאתרי זונות.

מל פולישוק-בלוך: זה כל ההבדל.

מיכאל איתן: אז מקודם הוא היה מגיע לעיתון ולחוברות.

מל פולישוק-בלוך: על מה אנחנו מדברים, אנחנו לא מדברים על ילדי תיכון אפילו שכבר יש להם שיקול דעת, אנחנו מדברים על ילדים קטנים שהם עובדים במחשב.

מל פולישוק-בלוך: על זה אנחנו מדברים, שאין לכם בכלל שיקול דעת, שהם לא יודעים מה זה בכלל והם פתאום רואים כל מיני אקטים מיניים, על מה אתה מדבר.

מל פולישוק-בלוך: אני לא רוצה להמעיט בערך, אמרתי, הטכנולוגיה מעצימה, אבל הבעיות כבעיות היו.

מל פולישוק-בלוך: אפילו לא דומה להיקף הזה.

יפה ויגוצקי: מה שחבר-הכנסת מיכאל איתן רוצה להגיד שמבחינת העניין של ערכים, אנחנו צריכים להתמודד עם אותה שורה של ערכים.

יפה ויגוצקי: מה שהטכנולוגיה עשתה היא נתנה להם תאוצה הרבה יותר חזקה.

יפה ויגוצקי: ואם פעם יכולת להסביר בצורה מאוד מינורית מינימלית ערך מסוים - היום כדי להקנות אותו ולהפנים אותו אתה צריך תהליך חינוכי הרבה יותר משכנע.

יפה ויגוצקי: הרבה יותר משכנע, כי הנגישות היא גדולה מאוד.

יפה ויגוצקי: אתה אומר: "אין נגישות" הדברים האלה יש להם נגישות.

יפה ויגוצקי: הנגישות היא גבוהה מאוד, הם מגיעים לזה, כמו שאנחנו מגיעים לכל הדברים בגיל הרבה יותר צעיר היום, אז הם מגיעים לזה גם בגיל הרבה יותר צעיר.

יפה ויגוצקי: כי פעם שיקולי הדעת שלי ושלך, כי אנחנו בערך באותו גיל.

יפה ויגוצקי: היום כתוצאה מהטכנולוגיה החשיפה היא אדירה.

יפה ויגוצקי: זאת אומרת, אמרו לך תיזהר, אתה אפילו לא ידעת למה אתה צריך להיזהר מסוכרייה.

יפה ויגוצקי: היום אתה פותח את האתר, אתה מבין על מה מדובר.

יפה ויגוצקי: וזה נחשף לצעיר.

יפה ויגוצקי: ולכן באמת הם אותם ערכים, ההשקעה צריכה להיות הרב היות ר מסיבית, ההסבר צריך להיות, ההגדרה על הסכנות צריכה להיות הרבה יותר ברורה, והתוצאות הסופיות שיידע לקראת מה הוא הולך.

ניצה קפלן: רציתי באמת להוסיף שכמה שהנגישות ובגילאים הרה יותר נמוכים, אנחנו גם מקיימים הרבה מאוד השתלמויות לפניות ליועצות חינוכיות ולרכזות חינוך בבתי-הספר שהן בעצם יכולות לעשות את העבודה המניעתית או המכינה לכך שכאשר ילדים גם בגיל הצעיר נתקלים בתמונות שאולי פעם לא נתקלו בהם, הן ידעו לדעת את המענה הנכון.

ניצה קפלן: ואם יש להם תכנית לקישורי חיים שאותם הם מעבירים בכיתות היסוד ובחטיבת הביניים, בתוך תכנית קישורי החיים הם יכניסו גם פרטים שקשורים לנושא של ההתמודדות עם תכנים שאנחנו קוראים להם לא ראויים.

מל פולישוק-בלוך: הדברים הם מאוד ברורים, אני חושבת שאנחנו גם מאוד מסכימים, אין כאן חילוקי דעות.

מל פולישוק-בלוך: מה שצריכים לומר אין ספק גם שיש חשיבה בפעילות מאוד אינטנסיבית במשרד החינוך בתחום הזה, אנחנו רואים את החומרים, אנחנו רואים את התוצרים, וכל מה שנותר לנו לעניות דעתי זה לברך על מאמצי משרד החינוך, במיוחד המינהל מדע וטכנולוגיה לחנך לשימוש נבון ברשת, להגביר את המודעות והמידע על הסכנות ברשת ולשמירת הקניין הרוחני.

מל פולישוק-בלוך: אבל במיוחד אנחנו קוראים לכם לשים דגש על המורים/מורות.

מל פולישוק-בלוך: אני חושבת שאין להם את הידע, אין להם את המודעות, אין להם את היכולות.

מל פולישוק-בלוך: כי הם בכל שיעור צריכות לחנך וכפי שאמרנו כאן, הסכנות רבות לעין שיעור ממה שהיה פעם והן צריכות להיות מודעות לנושא הזה, לא רק בשיעורי המחשב.

מל פולישוק-בלוך: המון תודה, אני מודה לכל המשתתפים.

מל פולישוק-בלוך: הישיבה נעולה.